《和吴伯纶早梅》
宋代·蔡沈

篱落当岁暮，春至无人知。
鸾鹤倏尔集，蜂蝶还先期。
月落步疏影，空明见幽姿。
香气谁与达，赖有清风吹。

作者简介：蔡沈（1167—1230）一名蔡沉，南宋学者。字仲默，号九峰，南宋建州建阳（今属福建）人。蔡元定次子。专意为学，不求仕进，少从朱熹游，后隠居九峰山下，注《尚书》，撰《书集传》，其书融汇众说，注释明晰，为元代以后试士必用。